Manap Karaoke

Manap Karaoke ialah sebuah filem komedi Malaysia 2020 arahan Mamat Khalid. Ia mengisahkan Manap yang membuka perniagaan Karaoke bergerak dari rumah ke rumah dengan menggunakan sebuah lori. Filem ini dibintangi oleh Joey Daud, Pekin Ibrahim, Mona Allen dan Imuda dan ditayangkan pada 7 Mei 2020. Ia menjadi filem Malaysia pertama yang ditayangkan di televisyen tanpa ditayangkan di pawagam.

Sinopsis
Manap mendapat idea untuk membuka pusat karaoke lain daripada yang lain, iaitu karaoke bergerak. Wahab B menawarkan lori ayahnya dan menjadi pembantu untuk menguruskan peniagaan bersama Manap. Jadi, bermulalah perniagaan karaoke mereka. Macam-macam insiden lucu terjadi ketika sesi karaoke dijalankan. Perniagaan mereka juga mendapat sambutan hangat oleh penduduk kampung tidak kira bangsa dan peringkat umur. Sementara itu, perniagaan karaoke Rauf Bogiba di kampung mereka semakin tidak mendapat sambutan. Rauf Bogiba tidak berpuas hati dan menyerang Manap sehingga berlaku pergelutan dan memusnahkan karaoke bergerak Manap. Bermulalah “perang” di antara Manap dan Rauf Bogiba.

Pelakon
 Joey Daud sebagai Manap
 Pekin Ibrahim sebagai Rauf Bogiba
 Mona Allen sebagai Jamizan
 Sharwani NS sebagai Wahab B
 Ropie Cecupak sebagai En Kamarulzaman
 Imuda sebagai Pak Mid
 TJ Isa sebagai Mat Khuda 
 Rab Khalid sebagai Taiko Tai
 Man Kadir sebagai Tok Imam 
 Ziema Din sebagai Kak B Vavavoom

Keluaran dan sambutan
Manap Karaoke dikeluarkan pada 7 Mei 2020. Filem ini pada asalnya untuk ditayangkan di pawagam, namun ditunda, sebaliknya ditayangkan secara terus di Astro First, susulan pandemik COVID-19.

Catatan

sebenarnya filem Malaysia ketiga tidak ditayangkan dipanggung selepas "Azalea's Wrath" (2019) dn "Keabadian Cinta" (2010)

Rujukan

Pautan luar
 

Filem 2020
Filem Malaysia tahun 2020
Filem arahan Mamat Khalid